Першыя дэкрэты савецкай улады пра свабоду сумлення і аддзяленне царквы ад дзяржавы і школы ад царквы былі прыняты ўжо ў 1918 годзе. Побач з досыць дэмакратычнымі пунктамі пра адукацыю і выхаванне з’явіліся і такія, што цалкам падрывалі матэрыяльны бок існавання царквы. Згодна з новым дакументам, ніякія царкоўныя і рэлігійныя ўстановы не мелі права валодаць маёмасцю. Яны пазбаўляліся таксама правоў юрыдычных асоб.